Կանոնադրություն

ՙԳալիք՚ Կուսակցության

* Ընդհանուր դրույթներ

1. ՙԳալիք՚ Կուսակցությունը (այսուհետև՝ Կուսակցություն) Հայաստանի Հանրապետության ընտրական տարիք ունեցող քաղաքացիների կամավոր հիմունքներով միավորում է, ունի Ծրագիր և Կանոնադրություն:

Կուսակցությունը գործում է Հայաստանի Հանրապետության ողջ տարածքում՝ ՀՀ Սահմանադրությանը, ՀՀ միջազգային օրենքներին, ՀՀ գործող օրենսդրությանը և սույն Կանոնադրությանը համապատասխան։

Կուսակցության գործունեությունը հիմնված է օրինականության, անդամների իրավահավասարության, անդամության կամավորության, կառավարման հրապարակայնության, կոլեգիալության և ինքնակառավարման սկզբունքների վրա:

Կուսակցությունը իրավաբանական անձի կարգավիճակ է ձեռք բերում ՀՀ իրավաբանական անձանց պետական ռեգիստրի կողմից իր պետական գրանցման պահից, ունի հայերեն, ռուսերեն, անգլերեն լեզուներով կլոր կնիք, անկյունադրոշմ, պաշտոնաթուղթ, հաշվարկային հաշիվներ բանկերում՝ ինչպես դրամով, այնպես էլ տարադրամով:

Կուսակցությունն օգտվում է ՀՀ օրենսդրությամբ իրավաբանական անձի համար սահմանված բոլոր իրավունքներից և կրում է համապատասխան պարտականություններ:

Կուսակցությունն անվանվում է՝

հայերեն՝ ՙԳալիք՚ Կուսակցություն

ռուսերեն՝ Партия ՙГрядущая՚

անգլերեն՝ ՙFuture՚ Party

Կուսակցության իրավաբանական հասցեն՝ 59/7 Կոմիտասի պող., բն.18, Երևան, ՀՀ, 0014։ Հեռ․ 094989904: